Rreziku i luftëtarëve të huaj 
Ekspertët po mundohen të kuptojnë motivimet e të rinjve që lënë vendet e tyre dhe bashkohen me grupet radikale
Ndërsa qeveritë perëndimore përpiqen të gjejnë mënyra për të mos lejuar qytetarët e tyre të bashkohen me grupin Shteti Islamik dhe organizata të tjera radikale, dhe të kthehen në vendet e tyre për të kryer sulme terroriste, ekspertët po mundohen të kuptojnë motivimet dhe çfarë kanë të përbashkët këta njerëz. Luftëtarët e grupit që e quan veten Shteti Islamik shfaqen duke bërë stërvitje në një video rekrutimi, shoqëruar me muzikë frymëzuese dhe lëvizje të koreografuara. Për disa myslimanë në vende perëndimore, imazhet mund të ofrojnë një kauzë së cilës ata mund t’i bashkohen, një botë e re ku ata mund të ndjehen në një mënyrë që nuk ndjehen në vendet e tyre. Është një ndjesi që komunitetet myslimane dhe qeveritë perëndimore duhet të punojnë së bashku për ta luftuar, sipas Omar el-Hamdounit, president i Shoqatës Myslimane të Britanisë. Kjo ndjesi përjashtimi krijon një terren të përshtatshëm për rekrutuesit esktremistë, thotë psikologia dhe ekspertja e konflikteve, Gabrielle Rifkind e Grupit të Studimeve të Oksfordit. Ekspertët thonë se shumë pak të rinj myslimanë që shkojnë të luftojnë me grupin Shteti Islamik janë radikalë të vërtetë ideologjikë. Shanset më të mëdha janë që ata shtyhet të shkojnë atje nga përjashtimi që ndjejnë dhe nga një kërkim rinor për identitet dhe domethënie. Ja ç’thotë ekspertja e terrorizmit Brooke Rogers e Kolegjit King të Londrës. Por kjo është një strategji afatgjatë. Udhëheqësit perëndimorë janë të shqetësuar për rrezikun afatshkurtër, ndërsa mijëra luftëtarë ekstremistë me pasaporta amerikane apo evropiane mund të kthehen në Perëndim dhe të kryejnë sulme terroriste. Edhe një numër i vogël njerëzish mund të shkaktojë dëme serioze. Por Gabrielle Rifkind thotë se luftëtarët që kthehen mund të krijojnë edhe një mundësi. Dhe në fakt eskpertët thonë se dhuna esktreme e Shtetit Islamik mund të dëmtojë përpjekjet e tyre për rekrutim. Kjo nuk përbën ndonjë garanci, por jep shpresë për perëndimorët e shqetësuar për sfidat që paraqet lufta kundër tërheqjes së mitit të një botë të re të udhëhequr nga myslimanët, për disa nga këta të rinj.